જેનો શિખર પ્રતિષ્ઠા મહોત્સવ નારાયણદાસજી મહારાજના હસ્તે થયો હતો. આ મંદિરમાં અહર્નિશ સાધુ સંતો સતત આવતા જતા રહે છે. અહીં નાત જાતનો કોઇ ભેદભાવ નથી. આ મંદિરની સેવાકીય પ્રવૃત્તિને કારણે મંદિરને તથા નારાયણદાસજી મહારાજને ૧૯૯રનો કબીર એવોર્ડ તા.૦૬-૧૦-૧૯૯૪ના રોજ મળ્યો. તો શુકદેવજીના અવતાર સમા ડોંગરેજી મહારાજે સંતરામ મંદિરના પરિસરમાં અંતિમ શ્વાસ લીધા હતા. પૂ. મહારાજશ્રી સાક્ષાત ભગવાન દત્તનો અવતાર મનાતા હતા. અવધૂત કોટીના આ સંતે સુરત, વડોદરા, પાદરા, ઉમરેઠ, કરમસદ, ખંભાતમાં વિચરીને નડીઆદના દ‌િક્ષણે પીપલગ ગામની સીમમાં રાયણની બખોલમાં પૂજાભાઇ પટેલના ખેતરમાં વાસ કર્યો હતો. આજે આ સ્થાન સંતરામ ડેરી તરીકે ખૂબ જ પ્રસિદ્ધિ પામી ચૂકયું છે. પૂ. મહારાજશ્રી આ સ્થળે ૧પ વર્ષ રહ્યા હતા. તેમના આગમનથી પૂજાભાઇનાં ભાગ્ય ખૂલી ગયાં હતાં.